CELEX: 32011R0844
Language: mt
Date: 2011-08-23 00:00:00
Title: Regolament ta’ Implimentazzjoni tal-Kummissjoni (UE) Nru 844/2011 tat- 23 ta’ Awwissu 2011 li japprova l-kontrolli ta' qabel l-esportazzjoni mwettqa mill-Kanada fuq il-qamħ u d-dqiq tal-qamħ għall-preżenza tal-okratossina A  Test b’relevanza għaż-ŻEE

24.8.2011   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 218/4
               
            REGOLAMENT TA’ IMPLIMENTAZZJONI TAL-KUMMISSJONI (UE) Nru 844/2011
      tat-23 ta’ Awwissu 2011
      li japprova l-kontrolli ta' qabel l-esportazzjoni mwettqa mill-Kanada fuq il-qamħ u d-dqiq tal-qamħ għall-preżenza tal-okratossina A
      (Test b’relevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (KE) Nru 882/2004 tal-Parlament Ewropew u tal-Kunsill tad-29 ta’ April 2004 dwar il-kontrolli uffiċjali mwettqa biex jiġi żgurat il-verifikar tal-konformità mal-liġi tal-għalf u l-ikel, is-saħħa tal-annimali u r-regoli tal-benessri tal-annimali (1), u partikolarment l-Artikolu 23 tiegħu,
      Billi:
      
                  (1)
               
               
                  Ir-Regolament tal-Kummissjoni (KE) Nru 1881/2006 tad-19 ta’ Diċembru 2006 li jistabbilixxi livelli massimi ta' ċerti kontaminanti fl-oġġetti tal-ikel (2) jistipula l-livelli massimi permessi ta’ okratossina A fl-oġġetti tal-ikel. Il-prodotti tal-ikel li huma konformi mal-livell massimu biss jistgħu jitqiegħdu fis-suq tal-Unjoni.
               
            
                  (2)
               
               
                  Ir-Regolament (KE) Nru 882/2004 jistipula l-obbligu tal-Istati Membri li jiżguraw li l-kontrolli uffiċjali jitwettqu regolarment, fuq bażi ta' riskju u bi frekwenza xierqa biex jinkisbu l-objettivi tar-Regolament, li huma fost l-oħrajn li jiġu pprevenuti, eliminati jew imnaqqsa sa livelli aċċettabbli r-riskji lill-bnedmin u lill-annimali.
               
            
                  (3)
               
               
                  L-Artikolu 23 tar-Regolament (KE) Nru 882/2004 jistipula li jistgħu jiġu approvati kontrolli speċifiċi ta' qabel l-esportazzjoni, imwettqa minn pajjiż terz fuq l-ikel u l-għalf eżatt qabel l-esportazzjoni lejn l-Unjoni Ewropea, biex jiġi vverifikat li l-prodotti esportati huma konformi mar-rekwiżiti tal-Unjoni,.
               
            
                  (4)
               
               
                  Din l-approvazzjoni tista' tingħata biss lil pajjiż terż wara li verifika mill-Unjoni Ewropea turi li l-ikel jew l-għalf esportat lill-Unjoni Ewropea jissodisfa r-rekwiżiti tal-Unjoni jew rekwiżiti ekwivalenti u li l-kontrolli mwettqa fil-pajjiż terz qabel ma ssir il-kunsinna jitqiesu effettivi u effiċjenti biżżejjed biex jissostitwixxu jew inaqqsu l-kontrolli ta' dokumenti, ta' identità u dawk fiżiċi stipulati fil-liġi tal-Unjoni.
               
            
                  (5)
               
               
                  Fit-8 ta' Ottubru 2007 il-Kanada bagħtet applikazzjoni lill-Kummissjoni biex tikseb approvazzjoni tal-kontrolli ta' qabel l-esportazzjoni mwettqa mill-awtoritajiet kompetenti tal-Kanada fuq il-kontaminazzjoni mill-okratossina A fil-qamħ (komuni u durum) u d-dqiq tal-qamħ maħsuba għall-esportazzjoni lejn l-Unjoni Ewropea.
               
            
                  (6)
               
               
                  Il-Kummissjoni vvalutat fid-dettall it-tagħrif pprovdut mill-Kummissjoni Kanadiża għall-Qamħ, l-awtorità kompetenti tal-Kanada li taħt ir-responsabilità tagħha se jitwettqu l-kontrolli ta' qabel l-esportazzjoni, u hi tal-fehma li l-garanziji pprovduti huma sodisfaċenti u jiġġustifikaw l-approvazzjoni tal-kontrolli ta' qabel l-esportazzjoni fuq il-qamħ u d-dqiq tal-qamħ għal dik li hija l-preżenza tal-okratossina A.
               
            
                  (7)
               
               
                  Huwa għalhekk xieraq li tingħata l-approvazzjoni tal-kontrolli ta' qabel l-esportazzjoni mwettqa mill-Kanada fuq il-qamħ u d-dqiq tal-qamħ hekk li tkun aċċertata l-konformità mal-livelli massimi ta' okratossina A stipulati fil-liġi tal-Unjoni.
               
            
                  (8)
               
               
                  Skont l-Artikolu 16(2) tar-Regolament (KE) Nru 882/2004, l-Istati Membri huma mitluba jirregolaw il-frekwenza tal-kontrolli fiżiċi fuq l-importazzjonijiet mar-riskju marbut mal-kategoriji differenti ta' ikel u filwaqt li jqisu, fost affarijiet oħra, il-garanziji pprovduti mill-awtoritajiet kompetenti tal-pajjiż terz ta' oriġini tal-ikel ikkonċernat. Il-kontrolli sistematiċi ta' qabel l-esportazzjoni mwettqa taħt l-awtorità tal-Kummissjoni Kanadiża għall-Qamħ b'konformità mal-approvazzjoni tal-Unjoni u skont l-Artikolu 23 tar-Regolament 882/2004 jipprovdu livell sodisfaċenti ta' garanziji għal dak li huwa kontaminazzjoni mill-okratossina A fil-qamħ u d-dqiq tal-qamħ u għalhekk jippermettu lill-Istati Membri li jnaqqsu l-frekwenza tal-kontrolli fiżiċi mwettqa fuq dawn il-prodotti essenzjali.
               
            
                  (9)
               
               
                  Il-miżuri stipulati f'dan ir-Regolament huma konformi mal-opinjoni tal-Kumitat Permanenti dwar il-Katina Alimentari u s-Saħħa tal-Annimali,
               
            ADOTTAT DAN IR-REGOLAMENT:
      Artikolu 1
      Approvazzjoni ta' kontrolli ta' qabel l-esportazzjoni
      Il-kontrolli ta' qabel l-esportazzjoni għal dik li hija l-preżenza tal-okratossina A, imwettqa mill-Kummissjoni Kanadiża għall-Qamħ eżatt qabel l-esportazzjoni lejn l-Unjoni Ewropea, huma approvati għall-oġġetti tal-ikel li ġejjin
      
                  (a)
               
               
                  qamħ li jaqa' taħt il-kodiċi HS/CN 1001, prodott fit-territorju tal-Kanada, u
               
            
                  (b)
               
               
                  dqiq tal-qamħ li jaqa' taħt il-kodiċi HS/CN 1101 00, prodott fit-territorju tal-Kanada.
               
            Artikolu 2
      Kondizzjonijiet għall-approvazzjoni ta' kontrolli ta' qabel l-esportazzjoni
      1.   Kull kunsinna tal-prodotti msemmija fl-Artikolu 1 għandha tkun akkumpanjata minn:
      
                  (a)
               
               
                  rapport li fih ir-riżultati tat-teħid ta' kampjuni u l-analiżi mwettqa bi qbil mad-dispożizzjonijiet tar-Regolament tal-Kummissjoni (KE) Nru 401/2006 tat-23 ta' Frar 2006 li jistabbilixxi l-metodi tat-teħid ta' kampjuni u l-metodi ta' analiżi għall-kontroll uffiċjali ta' mikotossini fl-oġġetti tal-ikel (3), jew b'rekwiżiti ekwivalenti, minn laboratorju approvat għal dan l-għan mill-Kummissjoni Kanadiża għall-Qamħ;
               
            
                  (b)
               
               
                  ċertifikat skont il-mudell stabbilit fl-Anness, mimli, ivverifikat u ffirmat minn rappreżentant tal-Kummissjoni Kanadiża għall-Qamħ; iċ-ċertifikat għandu jkun validu għal erba' xhur mid-data tal-ħruġ.
               
            2.   Ir-rapport u ċ-ċertifikat imsemmija fil-paragrafu 1 jistgħu jingħataw elettronikament wara li jkun sar qbil dwar il-modalitajiet prattiċi.
      3.   Kull kunsinna ta' oġġetti tal-ikel għandu jkollha kodiċi ta' identifikazzjoni li għandu jerġa' jidher fuq ir-rapport u fuq iċ-ċertifikat imsemmija fil-paragrafu 1. Kull borża individwali, jew forma oħra ta' ppakkjar, tal-kunsinna għandha tiġi identifikata bl-istess kodiċi.
      Artikolu 3
      Il-qsim tal-kunsinni
      F'każ li kunsinna tinqasam, il-kopji taċ-ċertifikat stipulat fl-Artikolu 2 (1) (b) vverifikati mill-Awtorità kompetenti tal-Istat Membru li fit-territorju tiegħu jsir il-qsim, għandhom jakkompanjaw kull parti tal-kunsinna maqsuma sakemm titħalla fiċ-ċirkolazzjoni libera.
      Artikolu 4
      Kontrolli Uffiċjali
      Skont id-dispożizzjonijiet tal-Artikolu 16 (2) u l-Artikolu 23(2) tar-Regolament (KE) 882/2004, il-frekwenza tal-kontrolli fiżiċi mwettqa mill-Istati Membri fuq il-kunsinni tal-prodotti msemmija fl-Artikolu 1 għandha tonqos għal massimu ta' 1% tal-għadd ta' kunsinni ppreżentati skont l-Artikolu 2.
      Artikolu 5
      Id-dħul fis-seħħ
      Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
      Għandu japplika mill-1 ta’ Ottubru 2011.
      
         Dan ir-Regolament jorbot fl-intier tiegħu u japplika direttament fl-Istati Membri kollha.
         Magħmul fi Brussell, it-23 ta’ Awwissu 2011.
         
            
               Għall-Kummissjoni
            
            
               Il-President
            
            José Manuel BARROSO
         
      
      
         (1)  ĠU L 165, 30.4.2004, p. 1.
      
         (2)  ĠU L 364, 20.12.2006, p. 5.
      
         (3)  ĠU L 70, 9.3.2006, p. 12.
      
         ANNESS
         
            
         Test ta 'immaġni
         
            Part I: Details of dispatched consignment
            PAJJIŻ:
            Ċertifikat għall-UE
            I.1. Kunsinnatur
            Isem
            Indirizz
            Tel.
            I.2. Numru ta’ referenza taċ-ċertifikat
            I.2.a.
            I.3. Awtorità kompetenti ċentrali
            I.4. Awtorità kompetenti lokali
            I.5. Destinatarju
            Isem
            Indirizz
            Kodiċi Postali
            Tel.
            I.6. Persuna responsabbli mill-kunsinna fl-UE
            Isem
            Indirizz
            Kodiċi Postali
            Tel.
            I.7. Pajjiż tal-oriġini
            Kodiċi ISO
            I.8.
            I.9. Pajjiż tad-destinazzjoni
            Kodiċi ISO
            I.10.
            I.11. Post ta’ oriġini
            Isem
            Numru tal-approvazzjoni
            Indirizz
            I.12.
            I.13. Post tat-tagħbija
            I.14. Data tat-tluq
            I.15. Mezz ta’ trasport
            Ajruplan
            Vapur
            Vagun tal-ferrovija
            Vettura tat-triq
            Oħrajn
            Identifikazzjoni
            Referenzi tad-dokumentazzjoni
            I.16. BIP tad-dħul fl-UE
            I.17.
            I.18. Deskrizzjoni tal-prodott
            I.19. Kodiċi tal-prodott (Kodiċi HS)
            I.20. Kwantità
            I.21. Temperatura tal-prodott
            Ambjentali
            Imkessaħ
            Iffriżat
            I.22. Għadd tal-pakketti
            I.23. Nru tas-Siġill/Kontenitur
            I.24. Tip ta’ imballaġġ
            I.25. Prodotti ċċertifikati għal:
            Konsum mill-bniedem
            Għalf
            Ipproċessar ulterjuri
            I.26.
            I.27. Għall-importazzjoni jew id-dħul fl-UE
            I.28. Identifikazzjoni tal-prodotti
            Tip ta’ trattament
            Numru tal-lott
         
         
            
         Test ta 'immaġni
         
            Parti II: Ċertifikazzjoni
            PAJJIŻ
            QAMĦ - KONTROLL TA' QABEL L-ESPORTAZZJONI
            II. Tagħrif dwar is-saħħa
            II.a. Numru ta’ referenza taċ-ċertifikat
            II.b.
            Skont id-dispożizzjonijiet tar-Regolament tal-Kummissjoni Ewropea (UE) Nru 844/2011 li japprova l-kontrolli ta' qabel l-esportazzjoni mwettqa mill-Kanada fuq il-qamħ u d-dqiq tal-qamħ għal dik li hija l-preżenza tal-okratossina A, jien li l-firma tiegħi tidher hawn taħt, …, rappreżentant awtorizzat tal-awtorità kompetenti msemmija fl-Artikolu 1 niċċertifika li l-prodotti deskritti fil-Parti I taċ-ċertifikat ġew prodotti, magħżula, imċaqilqa, ipproċessati, ippakkjati u ttrasportati bi qbil mal-prassi ta' iġjene tajba u għaddew minn kontroll ta' qabel l-esportazzjoni, kif approvat bir-Regolament tal-Kummissjoni (UE) Nru 844/2011/ u niżgura li l-prodotti koperti minn dan iċ-ċertfikat se jinġarru lejn l-Unjoni Ewropea f'kontejner, hekk kif inhu konformi mal-prassi ta' iġjene tajba.
            Minn din il-kunsinna ttieħdu kampjuni għall-analiżi tal-okratossina f'… (data), soġġetti għall-analiżi fil-laboratorju f'… (data) fil-laboratorju… (isem il-laboratorju), u d-dettalji tat-teħid ta' kampjuni, il-metodi ta' analiżi użati u r-riżultati kollha huma mehmużi hawnhekk.
            Rimarki
            Dan iċ-ċertifikat huwa validu għal 4 xhur wara l-ħruġ.
            Parti I:
            Kaxxa ta' referenza I.11: Numru tal-approvazzjoni: jekk huwa applikabbli biss.
            Kaxxa ta' referenza I.19: Uża l-kodiċi HS tad-WCO xieraq skont l-intestaturi li ġejjin: 1001 jew 1101.
            Kaxxa ta' referenza I.20: Indika l-piż gross totali u l-piż nett totali
            Kaxxa ta' referenza I.25: Proċess ulterjuri tfisser ‘soġġett għal tqassim fi gruppi jew trattament fiżku ieħor qabel il-konsum mill-bniedem’.
            Spettur uffiċjali
            Isem (b’ittri kapitali):
            Kwalifika u titlu:
            Data:
            Firma:
            Timbru: